Hva vil folk si

Hva vil folk si (engelsk: What Will People Say) er en dramafilm fra 2017 regissert og skrevet av Iram Haq. Filmen er en internasjonal samproduksjon hvor handlingen er satt i Pakistan, men alle scener ble innspilt i India, hovedsakelig i Rajasthan.
Filmen hadde sin verdenspremiere på den 42. Toronto internasjonale filmfestival den 9. september 2017.
Filmen vant fire priser under Amandaprisen 2018: beste norske kinofilm, beste regi (Iram Haq), beste mannlige skuespiller (Adil Hussain) og beste filmmanus (Iram Haq). Under Kanonprisen 2017 vant den fire priser, blant dem to til Iram Haq for regi og manus. Filmen har i tillegg vunnet flere internasjonale filmpriser.
Historien er inspirert av regissør Iram Haqs eget liv. Den seksten år gamle Nisha lever et dobbeltliv, sammen med foreldrene sine i Oslo. Hun spiller basketball sammen med sine norske venner, går på fest og drikker, og har en norsk kjæreste som heter Daniel. Men hjemme hos foreldrene sine oppfører hun seg som en føyelig datter i sin tradisjonelle pakistansk muslimsk familie. En natt oppdager Nishas far Mirza Nisha at Daniel er på rommet hennes, og slår ham i sinne. Naboer hører skrikene og kontakter politiet, og Nisha blir tatt med til barnevernet. Nisha klandrer seg selv for det som har skjedd, men en rådgiver forsikrer henne om at hun ikke har gjort noe galt.
Mirza er villig til å akseptere at Nisha fortsetter å bo hjemme, på den betingelse av at hun gifter seg med Daniel - i den tro at de to har hatt sex allerede. Nisha protesterer på at de aldri har hatt sex, men faren hennes tror henne ikke på henne - og reagerer med sinne. Venner av familien, i det pakistanske samfunnet, oppfordrer Mirza til å gjøre noe med Nisha. De advarer ham om at Nisha kommer til å gjøre ytterligere ungdomsopprør, og dermed påvirke andre tenåringer i det pakistanske samfunnet på en negativ måte. Mirza, i frykt for familiens rykte, tvinger Nisha med seg til Pakistan og etterlater henne i søsterens hjem. Han insisterer på at han gjør det beste for henne.
Åtte måneder senere har Nisha lært seg matlaging og husarbeid, samtidig som hun går ved den lokale skolen. Hun sniker seg en gang inn på en internett-kafé og sender en Facebook-melding til vennen sin i Norge for å få hjelp. Men hun blir oppdaget av en tante, utsatt for vold og låst inne. Etter dette brenner onkelen passet hennes, slik at Nisha ikke har noe annet valg enn å tilpasse seg livet i hjemlandet. Nisha møter fetter Amir, sønnen til hennes tante, og de begynner å utvikle romantiske følelser for hverandre. Etter hvert som hun kommer nærmere ham, og tilbringer tid sammen med de andre søskenbarna sine, begynner Nisha endelig å føle seg litt mer lykkelig i hjemlandet.
Nisha og Amir våger seg ut i gatene sent en kveld, men de blir oppdaget når de kysser i en bakgate av politimenn. De slår Amir og tvinger Nisha til å strippe, før de tvinger Nisha og Amir til å utføre sensuelle handlinger, samtidig som politiet håner og tar fotografier av dem. Deretter tar de med seg ungdommene hjem, og utpresser Nishas tante og onkel med fotografiene for å få dem til å betale penger til de korrupte politi-folkene. Mirza ankommer Pakistan, og ber søsteren og svogeren sørge for at Nisha og Amir gifter seg for å få slutt på ytterligere sladder i samfunnet. De nekter, og Mirza tar med seg Nisha tilbake til Norge. De tvinger Nisha til å bytte skole, og forbyr henne å kontakte hennes tidligere venner.
Familien vil at Nisha skal gifte seg med nevøen til noen familievenner. Denne nevøen bor i Canada og skal bli lege. Den andre familien forteller henne at hun ikke trenger å fortsette utdanningen eller å jobbe om hun gifter seg, og at Nisha skal flytte til Canada. Senere den kvelden rømmer Nisha. Filmen slutter med at faren og Nisha ser på hverandre gjennom vinduet, og at Nisha løper ned veien, vekk fra leilighetene.
Hovedpersonen Nisha, en 16 år gammel norsk-pakistansk jente, lever et dobbeltliv: hjemme hos familien er det tradisjonelle pakistanske verdier som gjelder, og ute blant vennene sine er hun en vanlig norsk ungdom. Når faren blir klar over at hun har en kjæreste, bestemmer foreldrene seg for å statuere et eksempel. Mot hennes vilje tar de henne med til Pakistan der de etterlater henne hos en tante og onkel. I Pakistan møter hun en kultur som er svært fremmed for henne. Tanten til Nisha oppleves som slem og voldelig